Covid-19: smittetallene styrtdykker i Andalusien – La Danesa
Med 1.205 nye smittede (torsdag) rammer Andalusien det laveste daglige smittetal siden oktober måned. For ganske få uger siden blev mellem 4 og 5.000 borgere ramt af Covid-19 smitten, men de mange restriktioner begynder nu for alvor at give resultat. Det er særligt i Granada, som ellers var værst ramt, at smitteomfanget nu er blevet drastisk reduceret. Med 264 nye smittede (torsdag) er tallene for Málaga-provinsen stabile – men ikke faldende i denne uge. På landsbasis fortsætter den fornuftige udvikling også. For første gang i en måned ligger Spanien nu på under 400 smittede pr. 100.000 borgere og meget tyder på, at tallet ved ugens udgang vil komme ned på ca. 350 smittede / 100.000 borgere.